Viborger Samler, 1837-04-14
Collegialtidenden af 8de April indeholder en af Bankens Repræsentanters Formand, Etatsraad Sporonmeddeelt Beretning om Forhandlingerne i den forsamlede Bankbestyrelses Møder den 30te Marts og den 3die April d. A., hvoraf det Væsentligste er Følgende: Tvende kongelige Rescripter af 20de Marts forelagdes. Ved det Første af disse sanctioneres det af Nationalbankens Direction gjorte Forslag, at Directionen maatte bemyndiges til at gjøre Udlaan i faste Eiendomme, under Vilkaar, at Obligationerne for deslige Laan udstedes paa stemplet Papir af første Classe og lyde paa Opsigelse med Fjerdingaars Varsel til en af de sædvanlige Omslagsterminer, saaledes at 11te Decbr. Termin ogsaa regnes som Omslagstermin for Jylland. Ved det Andet bifaldes Bankens Forslag om Oprettelsen af en Filialindretning i Aarhuus under Navn af det jydske Bankcomptoir i Aarhuus," hvorhos Hs. Majestæt forbeholder sig nærmere at tage under Overveielse, om og hvorvidt Skild agter kunne afgives til bemeldte Bank comptoir, naar Directionen for Nationalbanken nærmere opgiver, hvormange af disse ønskes. Fremdeles forelagdes følgende kgl. Resolution af 1ste April d. A.: Vi ville allernaadigst have det i Aarhuus oprettende Bankcontoir bevilget den samme Portomoderation for dets Forsendelser til og fra Nationalbanken af Sølv og Bancosedler, som for Tiden er bevilget Kongelige Tjeneste-Forsendelser, hvilken Moderation maa forblive gjældende foreløbig i 5 Aar fra den Tid, at ovenmeldte Filial-Jndretning træder i Virksomhed; og bemyndiges Vor Generalpostdirection til herom at meddele Vor Bankcommissair det Fornødne. Med Hensyn til Spørgsmaalet, om det Beløb, som Bankinstitutet i Altona har afgivet eller i Fremtiden har at afgive som de under Jnstitutet hørende Grundeieres Andeel i den paa Banken hvilende Seddelgjæld, bør afkortes i den Seddelmasse, som de kongelige Finantser i Overeensstemmelse med Bankens Octrov § 6 Litr. B. No. 1 i Forbindelse med det aabne Brev af 4de Febr. 1820 og allerhøieste Resolution af 6te Septbr. 1822 have at godtgjøre i Liquidation af Landskatten, fremlagdes en Erklæring med Betænkninger herover fra den i denne Anledning nedsatte Committee. Den forenede Bankbestyrelse, som i det Væsentlige billigede de Resultater, hvorpaa disse Betænkninger gaae ud, vedtog som Følge heraf ogsaa eenstemmigen at erklære sig derhen: at den ikke kan erkjende Rigtigheden af den af Generalprocuren yttrede Formening. Og da det, saaledes som i Jntimationen til Hans Majestæts allerhøieste Rescript, af 27de September f. A. var yttret, og som Bestyrelsen, i Henhold til de af Generalprocureuren i hans Betænkning anførte Grunde, ikke kunde andet end tiltræde, maa være af den største Vigtighed, snarest muligt at faae det ommeldte Spørgsmaal endelig afgjort, vedtog Bestyrelsen ligeledes eenstemmigen allerunderdanigst at udbede sig, at der, saafremt Finantserne, uagtet de Grunde, som derimod ere anførte, skulde vedblive den fremsatte Paastand og en Afkortning af 11,888,328 Rbd. 34 Sk., maatte, det hurtigste saadant kan skee, blive foretaget de fornødne Skridt til denne Sags Afgjørelse ved Landets almindelige Domstole. – Bankbestyrelsen antog det af en i den Anledning nedsat Committee gjorte Forslag, at ogsaa de af Bankens Jnteressenter, hvis enkelte Hæftelsesbeløb til Banken overstige eet eller flere hundrede Rbd., maae ansees berettigede til at supplere det overskydende Beløb til et fuldt Hundrede, ved i Banken at indbetale det Manglende, og til derefter at erholde Actiebrev tillige for dette Hundrede Rbd. samt i sin Tid Udbytte af samme lige med Hæftelsens øvrige Beløb. – Beretning om Udfaldet af det af 2de Repræsentanter foretagne Eftersyn af Bankens Kasse og Beger samt af Seddelfabrikkassen blev fremlagt, og er ved dette Eftersyn Jntet fundet at erindre. Ligeledes fremlagdes Rapport fra de faste Revisorer under Banken angaaende den daglige Revision samt en Extract, der viser, hvad der i de enkelte Grene af den specielle Bestyrelse er foregaaet i Banken i sidste Qvartal. Endelig blev fremlagt en, af de i sidste Møde udnævnte tvende Repræsentanter og Directionen meddeelt, Erklæring angaaende den fremtidige Form for Bankens Regnskab, i Anledning af de ved Revisionen af Regnskabet for det sidst forløbne Bankaar fremsatte bemærkninger. J Henseende til denne Gjenstand udtalte sig saavel i Erklæringen som under Discussionen i Forsamlingen forskjellige Meninger, om man for Tiden burde bestemme sig for, i den af de tvende Repræsentanter foreslaaede Form, at optage en samlet Status i Regnskabet. Jmidlertid erklærede ved Voteringen de fleste Stemmer sig for den benægtende Mening, hvorimod Directionen, i Henhold til hvad der af samme i den afgivne Erklæring var yttret, lovede, saavidt muligt, at tage Hensyn til enkelte af de fremsatte specielle Erindringer i Anledning af Regnskabets nuværende Form.